Didrik Munch

Didrik Munch (født 28. februar 1956) er en norsk næringslivsleder. Han er konsernsjef i Schibsted Norge.

Utdannelse og karriere 
Munch har Politihøgskolen, er utdannet jurist og arbeidet som politibetjent og politijurist, før han gikk over i det private næringsliv. Han begynte i Bergen Bank og ble etter fusjoner i banksektoren representert i konsernledelsen i Den norske Bank. 

I 1997 gikk Munch over i mediebransjen og ble administrerende direktør i avisen Bergens Tidende. Munch var sentral i arbeidet med å fusjonere de største regionavisene i Norge og ble i 2008 konsernsjef i Schibsted-selskapet Media Norge.. Da Schibsted Norge ble etablert i 2012, ble Munch konsernsjef der.

Han er eller har vært styreleder i en rekke norske mediebedrifter, som Aftenposten, Bergens Tidende, Stavanger Aftenblad, Fædrelandsvennen og Finn.no.

St. Olavs orden 
Fra 2003 har Munch vært medlem av ordensrådet i St. Olavs Orden, der han fra 1. juli 2009 er visekansler. Kongen utnevnte i 2010 Munch til ridder av 1. klasse av St. Olavs orden «for fortjeneste av St. Olavs Orden.»

Referanser 

Norske politifolk
Norske jurister
Norske bankfolk
Norske konsernsjefer
Riddere av 1. klasse av St. Olavs Orden
Fødsler i 1956
Personer tilknyttet Storebrand